Pentru radierea ipotecii, acestea sunt taxele ce le vom debita din contul tău curent: Taxa ANCPI - eliberarea extrasului/elor de Carte Funciară pentru Informare; Taxa ANCPI - radierea ipotecii/lor din fiecare Cartea Funciară a imobilului; Onorariu notar partener - Societatea Profesională Notarială “Durnescu si Asociații”. Daca ți-ai închis contul între timp, taxele se vor debita din oricare dintre conturile curente rămase active. Te rugăm să nu inchizi toate conturile curente, altfel ING nu va putea continua demersurile pentru radierea ipotecii. Extrasul de Carte Funciară pentru Informare se obține simplu și rapid direct de pe site-ul ANCPI, urmând pașii de mai jos: se accesează site-ul epay.ancpi.ro; Se introduc datele imobilului; Se achită online taxa; Primești extrasul pe adresa de e-mail.